Skutu rithöfund til bana á heimili sínu
Grunur leikur á að liðsmenn talibana hafi skotið indverska konu til bana sem vakti mikla athygli þegar hún gaf út ævisögu sína sem fjallaði um það hvernig henni tókst að flýja undan talibönum. Konan var skotin til bana fyrir utan heimili sitt í Paktika-héraði Afganistans.
Sushmita Banerjee, sem var 49 ára gömul og gift afgönskum kaupsýslumanni, gaf út bók árið 1995 sem fjallaði um það hvernig henni tókst á dramatískan hátt að flýja undan talibönum snemma árs 1994. Bókin naut mikilla vinsælda á Indlandi og árið 2003 var gerð Bollywood-kvikmynd sem byggði á sögu Banerjee.
Fram kemur á vef breska ríkisútvarpsins , að hún hafi nýlega flutt til Afganistans til að búa hjá eiginmanni sínum.
Lögreglan segir að Banerjee, sem er einnig þekkt undir nafninu Sayed Kamala, hafi starfað sem heilbrigðisstarfsmaður í héraðinu. Hluti af starfi hennar var að kvikmynda líf kvenna á svæðinu.
Þá segir lögreglan að talibanar hafi farið á heimili hennar, sem er í Kharana, bundið eiginmann hennar og aðra ættingja og fóru þeir með Banerjee út þar sem þeir skutu hana. Þeir losuðu sig svo við líkið skammt frá skólalóð.
Talsmaður talibana segir í samtali við BBC að þeir beri ekki ábyrgð á ódæðinu.
Grunur leikur á að liðsmenn talibana hafi skotið indverska konu til bana sem vakti mikla athygli þegar hún gaf út ævisögu sína sem fjallaði um það hvernig henni tókst að flýja undan talibönum.
Konan var skotin til bana fyrir utan heimili sitt í Paktika-héraði Afganistans.
Sushmita Banerjee, sem var 49 ára gömul og gift afgönskum kaupsýslumanni, gaf út bók árið 1995 sem fjallaði um það hvernig henni tókst á dramatískan hátt að flýja undan talibönum snemma árs 1994.
Lögreglan segir að Banerjee, sem er einnig þekkt undir nafninu Sayed Kamala, hafi starfað sem heilbrigðisstarfsmaður í héraðinu.